জন কোল্ট্র্যান
জন উইলিয়াম কোল্ট্র্যান (ইংরেজি: John William Coltrane) (২৩ সেপ্টেম্বর ১৯২৬ - ১৭ জুলাই ১৯৬৭) একজন মার্কিন জ্যাজ স্যাক্সোফোনিস্ট ছিলেন। তিনি ২৯ বছর বয়সে প্রথমে সহশিল্পী হিসেবে বাজানো শুরু করেন। আনুষ্ঠানিকভাবে তার একক ক্যারিয়ার শুরু হয় ৩৩ বছর বয়সে। ক্যারিয়ারের ব্যাপ্তি স্বল্প হলেও তিনি জ্যাজ সঙ্গীতের একজন গুরুত্বপূর্ণ শিল্পী। তিনি জ্যাজে মোডের ব্যবহারকে জনপ্রিয় করেন। ফ্রি জ্যাজ ঘরানারও একজন প্রথম সারির শিল্পী ছিলেন তিনি। তার উল্লেখযোগ্য অ্যালবামগুলোর মধ্যে রয়েছে 'ব্লু ট্রেন'(১৯৫৭), 'জায়ান্ট স্টেপ্স'(১৯৬০), 'মাই ফেভারিট থিংস'(১৯৬১) ও 'এ লাভ সুপ্রীম'(১৯৬৫)।